
„Poezia de meditaţie pe care o scrie Sorin 
Cerin nu este o versificare de adevăruri filozofice, ci 
o împletire de revelaţii despre aceste adevăruri. Iar 
raportul dintre intensitatea acestor revelaţii şi 
îndoiala din care sunt construite adevărurile este 
chiar piatra filozofală a acestei poezii. De altfel, 
secretul de a putea fixa fulgerul revelaţiei este o 
problema la fel de subtilă ca şi aceea a păstrării 
energiei solare din zilele calde în cele reci." 



Ana Blandiana 

1 . Execuţii 

Limbile de foc ale ceasurilor ard Timpul. 

Luceferi demenţi ne aduc lumina spiritelor, 
înjosind-o cu făţărnicia Iluziei Vieţii. 

Săbii de vise decapitează realitatea, 
aruncând-o la coşul de gunoi al istoriei, 
ce pare că a pornit, 

din pălmile bătătorite de muncile Clipelor, 
dintre ochii tăi şi inima mea. 

Topoare ruginite de întrebări fără răspuns, 
se ascut mereu, 

deasupra capetelor ghilotinate ale Anilor, 
ce vor fi aruncate drept hrană, 
Viitorului. 

Execuţii sumare şi fără noimă de idei, 
potolesc foamea mormintelor de patimi. 

2. Rezonanţe mistice 

Reptile reci de cremene născute din nori, 
vor să ne aprindă focul Existenţei, 
cu scânteia sacră a Predestinării, 
mormintelor de Iluzii ale Vieţii, 
ce vor umple cimitirele decepţiilor. 

Vorbe vagaboande, 
aruncate în vântul coliviilor de ceară, 
vor topi violent realitatea, 
transformând-o în drogul binefecător, 
al Morţii din noi. 

Rezonanţe mistice vor umple ulcioarele Tăcerii, 
cu smirna şi tămâia religiilor de mâna a doua, 
devenite mai ieftine decât aerul respirabil al 
durerii. 

3. Sclavi ai imaginaţiei 

Patimi de rouă înverzesc căile Trecutului. 

Mistere nedescifrate încătuşează slova ţărânii din noi, 
devenită peste noaptea societăţii, 
noroiul binefecător al nenăscutelor vieţi, 
de peste secole. 

Crucile de piatră ale inimilor au făcut muşchi, 
de atâtea munci la fundaţia unei lumi, 
care le va răsplăti din belşug, 
în cele din urmă, 
cu Moarte. 

Coloane de sclavi ai imaginaţiei, 

rup coloanele Adevărului, 

evadând în absurdul societăţilor de consum, 

care-i va consuma ca desert, 

pe farfuria roasă şi nespălată a Deşertăciunilor. 

4. Clopote pustiite 



Parastasul însingurat al Cuvântului Creaţiei, 
vrea să rupă Tăcerea zăvorâtă de Iluzia Vieţii, 
şi să o trimită la şcoala Libertăţii, 
în clasele cu predare în limba de lemn a Realităţii, 
angajată cu normă întreagă la Adevărul Absolut, 
anchetat deseori că ar fi piromanul religiilor. 

Clopotele pustiite de dangătele amintirilor, 

rup ritmurile tăcerilor sufleteşti, 
cu răceala de metal ruginit a uitării, 
ce pare a rezona cu Moartea. 

Doar funiile pline de noduri a cumpenelor din noi, 
au mai rămas din ele, 

pentru a ne spânzura de Clipele rătăcitoare, 
ale Destinului. 

5. Mucegaiul patimilor 

Ferestrele gândurilor stau oblonite de gerul 
năprasnic al Realităţii. 

Trunchiuri de Cuvinte, 

putrezesc în văile întunecate ale Existenţei, 

devenite Mistere, 

după ce au fost smulse de furtuna Adevărului 
Absolut, 

din rădăcinile Iluziei Vieţii. 

Mucegaiul patimilor cuprinde încet dar sigur, 
scoarţa şoaptelor înnegrite de singurătate, 
ce vor să înmugurească iarăşi, 
din resturile a ceea ce a fost odată, 
arborele falnic al Lumii. 

Cerbii încornoraţi ai Speranţelor, 

sunt unicii care mai amuşinează resturile, 

încercând să-şi lustruiască podoabele capilare, 

de aşchiile albe şi reci ale Zilelor, 

ce au mai rămas din noi. 

6. Clopote de Lumină 



Toţi norii din Dinastia Cunoaşterii, 
se vor abate asupra Necunoscutului, 
ce a murit Moartea din noi, 
care se abţine, 
să mai devină, 
Clopot de Lumină, 
a dorului de Viaţă Veşnică, 
din stâncile putrezite ale Destinului, 
din calea iernilor eterne, 
care ne-au îngheţat inimile, 
paşilor disperaţi din noi. 



Valuri de lacrimi, 

ne dărâmă monumentul Amintirii, 

la debarcaderul pripăşit al unui ţărm de sânge, 

ce nu mai are demult, 

vapoare de Speranţe, 

în propriul său colesterol de voinţe, 

prin care am devenit sentimente. 

7. Foame 



Am muşcat din caldarâmul Vieţii, 
fructul oprit de Dumnezeul din mine, 
la aprozarul viselor, 
de a fi leguma unor politici a omenirii, 
care nu şi-a recunoscut niciodată, 
catranul de a turna autostrada Fericirii, 
din sângele Luminii Divine, 
ce ne-a inundat Facerea Lumii. 

Şi-am pornit muribund de patimi, 
înşelându-mi visele Luminii Divine, 
în care mi-am înecat paşii inimii, 
de mine însămi în Catedrala Patimilor, 
ceasurilor sparte cu limbi de foc, 
ale sufletului tău, 
înfometat de mine. 

8. LA PREŢ DE SPECULĂ 

Dacă ar fi stelele din pâine, 

ne-am sătura doar cu o felie din strălucirea lor? 

Poate că le-am scumpi lumina într-atât de mult, 
încât ar prefera să stea stinse, 
decât să cheltuiască întreaga agoniseală a 
Universului, 

pe lăcomia unor profitori de absurd, 
ai apocalipsei gândurilor unor vorbe goale, 
date şi ele la preţ de speculă, 
pentru a înbrobodi Condiţia Umană, 
cu noi realizări remarcabile ale Energiei, 
de a fi vânzători de Neant. 

Oare ne-am astâmpăra foamea de noi înşine? 

Am reuşi să cumpărăm Zile fără banii sacrificiului, 
de a ne reinventa mereu truda? 



iCuzia vieţii 



17 



9. Taxe 

Am devenit orizont fără cer, 

pe oceanul uscat al lacrimilor de momente, 

pline de epavele viselor scufundate, 

adânc, 

în verigheta ce încă mai crede în Dumnezeul, 
care n-are nevoie de Mântuiri şi Păcate Originare, 
pentru a-şi desăvârşi, 
Creaţia. 

Catedrale de patimi, 

stau aprinse pe rugul înţelepciunilor incendiate, 
din fumul cărora se clădeşte arena Deşertăciunii. 

Suflete de staniol, 

oricând gata să împacheteze cu grijă Destinul, 
pentru a fi livrat istoriei la suprapreţ, 
cu toate taxele suferinţelor adăugate, 
se rup în tăcere de oglinda spartă în cioburile 
anilor, 

prin care-şi privesc menirea, 

devenind simple spectatoare la propria Viaţă. 

1 0. LOPEŢI GRELE 

Toată viaţa încercăm să scriem ceva pe adresa fără 
nume a Soartei. 

Oricâte persoane de Iluzii ale Vieţii ne-ar 
înconjura, 

doar steaua singurătăţii ne luminează calea către 
Moarte. 

Macii roşii de apus cad roşi de vântul tremurător 
al Libertăţii ce aduce gerul nonsensului. 

Lopeţile grele ale întrebărilor ridică jarul 
Cuvintelor ce ard muncile Speranţelor. 

Şantierele din suflete clădesc necontenit Palatul 
Absurdului din Cornul Abundenţei de prea mult 
narcisism. 

In rest aceleaşi zoaie de legi ne otrăvesc 
existenţele cu morala fără dinţi a potentaţilor. 

1 1 . DEFINIŢII 

Spaţiul şi Timpul, 

o reflectare a unei oglinzi a Universului din 
mintea noastră. 

Iluzia şi Realitatea, 

doar cioburi sparte din Energia Primordială pe 
care n-am conştientiza-o altfel. 

Durerea şi Fericirea, 
stâlpii evoluţiei spirituale. 

Lumea, 

o descărcare de promisiuni deşarte. 
Viaţa, 

o lacrimă a simţirii. 
Cunoaşterea, 

cârpa de şers praful uitării de pe obrazul subţire al 
Absurdului. 

Legitatea, 

drumul fără de întoarcere al Morţii. 
Destinul, 

o inimă fără trup şi suflet ce-şi bate neputinţa 
pentru a se împlini. 

12. Armura Amintirii 



Tălpile roase ale gândurilor, 

vor să se debaraseze, 

de armura grea a Amintirii, 
să-i îndepărteze rugina generaţiilor trecute, 

ce se ascund în genele Viitorului, 
ca mai apoi, 

să lustruiască fiecare formă de întrebare, 
folosind cârpa îndoielii, 
până când va străluci, 

la fel ca Soarele cu dinţi, 

a ideilor cu trupurile sfârtecate de dorinţe. 

Macarale triste de patimi, 
stau cu cârligele împlinirilor goale, 
în aşteptarea noilor Clipe, 
ce vor construi palatele Istoriei. 

13. Gheare şi Colţi 

Lespezi din granitul legilor, 
reci şi grele, 

acoperă mormântul Moralei. 

Urme adânci de gheare îşi ascund colţii, 
în maternităţile Clipelor, 
unde se naşte Timpul. 

Ninsori de deznădejdi, 
acoperă zăpada îngheţată, 
a sângelui fără de inimă. 

Felinare roşii de sentimente, 
prevestesc bordeluri de dorinţe, 
pe cerul de furtună, 
al apusului unei lumi a nimănui. 

1 4. Indicatoare de viteză 

Roţi de Timp fără urme, 
brăzdează calmul Libertăţii de A Fi, 
la porţile mereu deschise ale Morţii. 

Albinele cu acele pierdute de soartă, 
se îmbulzesc să-şi depună mierea viselor, 
în fagurele încremenit de gheaţa nimănui, 
comandat de Societatea de Consum, 
spre a fi consumaţi după bunul plac, 
al Apocalipsei. 

Indicatoarele de viteză ale Fericirii, 
ne arată căile spre nicăieri ale opţiunilor. 

Gazete cu nume de Patimi, 
cu paginile promisiunilor lipsă, 
împânzesc arterele inimilor, 
crezând că vor învinge concurenţa, 
care se cheamă: Singurătate. 

1 5. Corespondenţa Nimănui 

Stropi de sfaturi, 

cad în neantul binefăcător al Sortii. 

Poştaşi de pasiuni, 

fără scrisoriile Existentei, 

se reped haotic să ducă corespondenţa Nimănui. 

Doar aripi de Uitare, 

mai brăzdează cerul Cuvintelor, 

prăbuşindu-se mai apoi, 

în propriul lor sine. 

Clopotele care şi-au pierdut sunetele, 
privesc nedumerite, 

la mulţimile de Zile care se adună, 
fără a fi chemate, 

de turelele bisericilor împlinirii, 
la porţile Morţii. 

1 6. Lupii Aşteptărilor 



Carnea sfâşiată a orelor, 
este tranşată în depozitul Speranţei, 
pentru a hrăni Teama de Păcatul Originar, 
ce devine din ce în ce mai neliniştită. 

Lupii flămânzi ai Aşteptărilor, 

roiesc în haite de Clipe, 

peste întinsurile pustiite ale Fericirii, 

semănând panică şi groază Iluziei Vieţii. 

Armăsari de vorbe-n vânt, 

aleargă veştejiţi haotic, 

căutând Libertatea, 

în deşertul fără de margini al Vieţii, 

luată în sclavie de Moarte, 

încă de la începuturile Vremurilor. 

17. CÂTE 

Câtă pace din făina albă a purităţii, 
să fi măcinat lupta dintre Bine şi Rău, 
la picioarele încă nesfinţite, 
ale Dumnezeului Fericirii, 

încât am ajuns să mâncăm pâinea neagră a Morţii? 

Câte scântei ale Eternităţii, 
să fi aprins Focul Sacru al Facerii, 
dacă aripile de cremene ale Iluziei Vieţii, 
se sfărâmau necontenit, 
la fiecare bătaie de inimă, 
a Marelui Creator? 

18. A DESLUŞI SENSUL 

Niciodată nu vei zări Adevărul Absolut cu ochii 
deschişi, 

fiindcă El este Lumina Divină, 

ce ne-a dat suflarea Cunoaşterii lăuntrice, 

a Destinului. 

Toate veştile şi căile acestei Lumi sunt răstiginite 
de Moarte în cele din urmă. 

Mântuirea este lăcaşul Veşniciei făurit magistral 
de Instinct. 

Acoperă-mi nefiinţa fiinţei cu Conştientizare spre 
a desluşi Sensul. 



iCuzia vieţii 



27 



1 9. Creaţia Întîmplării Neîntâmpătoare 



Energia Primordială a Luminii Divine, 
a aprins Focul Sacru al Fiinţei, 
personalizându-i simţirile, 
cu cămaşa albă de mire, 
ce îmbrăca grandios Adevărul Absolut, 
pentru a Exista Dumnezeu, 
ca Unic întâmplător al Şansei de A Fi, 
propria Sa oglindă în care să se admire, 
dar fiind prea Singur, 
a spart-o de stâncile Cunoaşterii şi ale 
Conştientizării, 

iar din cioburile ei s-a desăvârşit Creaţia, 
lăsându-ne nouă pentru totdeauna, 
Singurătatea LUI, 
pentru a ne întreba mereu, 
de ce nu poate exista Adevăr, 
fără Cunoaşetre sau Conştientizare, 
în Iluzia Vieţii care ne înveşmântă, 
pentru a nu mai fi o întâmplare 
Neîntâmplătoare? 

20. CĂDERE DE PLUMB 



Coase de plumb smulg fânul întrebărilor, 
aşezate în căpiţele sentimentelor, 
cu miros proaspăt de Libertate. 

Clopote surde cad în misterele Focului Sacru al 
Facerii, topindu-se cu toate sunetele sacre ale 
Nemuririi, 

în creuzetul de Sisif al căilor fără întoarcere, 
purtate de caii Păcatelor Originare, 
fără potcoave de Noroc. 

Rădăcinile amare ale Viitorului, 
cad adânc în ţărâna unui Trecut al Nimănui. 

Doar ploaia spălării de sine mai unelteşte haotic, 
împotriva cheilor de zâmbete amare, 
ce vor să ne deschidă Destinul. 

21. Fabrici de Vise 



Trestie smulsă din gheaţa Voinţei, 
al cărei Foc Sacru ne-a incendiat menirea, 
de a mai sta drepţi în vântul fără seamăn al 
Conştiinţei. 

Tăceri de clopote ruginite, 
ne bântuie urmele Soartei, 
ce merg spre topitoriile Destinului, 
din care se vor face tunuri financiare, 
ce vor trage în Morala unei religii, 
care va crede în Mântuire, 
chiar şi răstignită pe crucea unui obuz, 
al Inconştienţei. 

Fabrici de vise, 

angajează doar psihopaţi ai Clipelor 
întunericului, 
cu certificate de nori ai zâmbetelor, 
închişi în cămăşile de forţă ale Soartei, 
pentru a fi specializaţi clandestin, 
în evoluţia Delirului unei Lumi a Deşertăciunii, 
unde se scriu doar Biblii de nefericire, 
pe genunchii roşi de atâtea mătănii, 
ale unui Dumnezeu, 
al Nimănui. 

22. Cerurile Facerilor Ruginite 

Zori irosiţi de Patimi, 

stau la vânzare pe strada amară şi săracă a 
înţelepciunii. 

Potcoave fără noroc, 
ne mistuie Cerurile Facerilor Ruginite, 
în materintătile fără de Voinţă ale Viitorului. 

Doar Moartea izbăvitoare a împlinirii, 
ne mai ajută să fim noi înşine. 

Spătare fără scaune la cap, 
ne sunt servite drept legi, 
de busolele care şi-au pierdut, 
punctele cardinale ale firii. 

Deşerturi pline de sângele Uitării, 
se deschid în venele pline de infarct ale Fericirii. 

23. Anticoncepţionale 

Lăcomie îngheţată-n patimile Mântuitorului. 

Jertfa adusă în coşul cu spini, 
a regăsirii vremurilor ruginite, 
de valurile din zorii remuşcărilor. 

Clopotele de lut ale Mântuirii, 
au devenit noroiul gândurilor, 
spre a fi frământate în cărămizi, 
folosite la temeliile templelor, 
înstrăinării din Noi, 
ce vor deveni, 
Viitorul fără de noroc, 
pierdut deja la ruleta măsluită a Religiei. 

Cruci de lemn, 

putrezesc în aşteptarea sfinţilor, 
ce par a nu mai fi şi părinţi, 
de când cu moda anticoncepţionalelor 
sentimentale, 

din Societatea de Consum a Deşertăciunii. 

24. Iluzia Vieţii 



Trenurile Fericirii, 
descărnate de vagoanele dreptăţii, 
merg spre nicăieri, 

de când şi-au pierdut Gările regăsirii de sine, 
la loteria politicii impotenţei. 

Acarii de vise, 

au rămas fără căile ferate ale reuşitei, 
ruginite mai demult decât Vremea tuturor 
vremurilor, 

în ochiul de cer plumbuit al Soartei, 

mai greu decât Cuvântul tuturor cuvintelor, 

ce ne-ar fi creat Iluzia Vieţii. 

25. Vrăjmaş 

Jertfe de cristale, 

sparte la jocurile Inocenţei Infernului, 
pentru a clădi măsura Moralei, 
celui Vrăjmaş în toate câte sunt, 
din sângele nostru, 
care încă mai clocoteşte, 
a Paradis pierdut, 
dat în patimile Fericirii. 

Religii osândite la nedreptate, 
respiră în cugetele sleite de atâtea mântuiri 
forţate, 

violuri orchestrate cu evlavie de Marele Maestru, 
cocoţat pe cruce la gâturile noastre, 
de către interesele meschine, 
ale istoriilor de Patimi, 

Remuşcări, Angoase, Certuri, Lăcomii, Crime, 
Torturi, 

moguli ce încă trăiesc regeşte, 
în Cuvântul cu nume de Religie. 



34 



Sorin CE<RJN 



26. Previziune din Trecut 



Poduri de cer ale Speranţei, 
aşteaptă pa§ii Zorilor Fericirii, 
în fiecare Noapte, 
care nu uită niciodată să frământe, 
aluatul Viselor, 

din care va dospi pâinea Realităţii, 
atât de amară şi indiferentă, 
la Dreptatea înfometată, 
de atâta trudă zadarnică, 
pe meterezele cotidiene ale Banilor. 



Melci de Adevăr ce par destoinici, 
sunt puşi să alerge înaintea Armăsarilor Minciunii, 
din Genele noastre, 
istovite de atâta Trecut Nedrept, 
handicapat, 
pe care-1 cară în spate, 
de dinainte de Facerea Lumii, 
pe când atomii lor erau în trupul altor stele, 
ale Previziunii. 



iCuzia vieţii 

27. Prioritate 

Treptele reci de piatră ale Destinului, 
străbat buzele fierbinţi de angoasă, 
spre a urca spre un Dumnezeu al Norocului, 
din care să se încarneze împlinirea. 

Nori de vorbe-n vânt, 
bat truda paşilor Voinţei, 
încercând să-L ascundă pe Cel de Negăsit, 
într-o horă a Absurdului. 

Torente de remuşcări şi averse de încercări 
zadarnice, 

vor să spele faţa tumefiată a Iluziei Vieţii, 
care s-a accidentat cu Promisiuni, 
nedând prioritate Adevărului. 



36 



Sorin CE<RJN 



28. CONSUMERISM 



Spasme fierbinţi se arcuiesc, 

în insomniile podurilor de nelinişti, 

care ne unesc aspiraţiile, 

într-o societate satirică şi sarcastică, 

a preasfântului Ban. 

Casele de schimb suferinţă şi trudă, 
s-au înmulţit ca Ciupercile Jecmănelii, 
pe ploile proştilor, 
ale căror pălării, 

bordate cu bulinele roşii 

ale otravei desfrâului economic, 
gata oricând să se surpe la un cutremur, 
cu magnitudinea mai mare decât Minciuna, 
sunt prea grele pentru a fi depozitate, 
în băncile rechinilor de vieţi, 
dacă nu sunt digerate de Morală şi Consumerism. 



iCuzia vieţii 

29. Sensul Dat 



Luceferi îngheţaţi, 
veghează sărutul Eternităţii, 
din verigheta de amintiri a Clipei, 

rămasă tot fată mare, 

de la nunta cu Timpul impotent, 

în a dărui omenirii Fericirea. 

Ploi Divine hrănesc Iluziile Vieţii, 
cu noi vise, 

spălând ochelarii de cai ai împlinirilor, 
ce par fără hamuri, 
dar ţinuţi legaţi cât mai strâns, 
de politica isterică a Sacrificiului Uman, 
mereu cu frânele trase, 
la căruţele Adevărului, 
ce pare că ar căuta Libertatea, 
imposibil de găsit, 

fiind ucisă de dinainte de A FI Lumea, 
de către Voinţa, Interesul şi Sensul Dat, 
de Dumnezeu. 

30. Sinceritate 



Altare de buze, 

fără palmele bătătorite ale Cuvintelor, 
învaţă arta războiului, 

de a mânui tronurile rămase pustii, 
după ce au fugit regii sfaturilor, 
date de politicienii veroşi ai Veştilor, 
care slăvesc Nonsensul Viitorului, 
devenit parlamentar în palatul Absurdului, 
unei Lumi care şi azi se întreabă, 
de unde vine şi unde va ajunge. 

Cărări bătătorite de istorii, 

încă mai aşteaptă însingurate, 

paşii Mântuirii de noi înşine, 

cei înveşmântaţi cu indiferenta Iluziei Vieţii, 

de a ne deveni sinceritate. 



iCuzia vieţii 

3 1 . Zile lapidate 



Zâmbete de cremene, 
sparg ferestrele îndoielii. 

Tălpi de ochi nenăscuţi, 
calcă în picioare insurecţia remuşcărilor, 
lăsând urme adânci, 
pe bisturiul avortului de sfârşit de lume, 
dintre Iluzia Vieţii şi Adevărul Absolut, 
care se scurg, 

prin sângele Zilelor noastre lapidate, 
pe maidanul unor legi, 
ale apusurilor din cimitirele de idei, 

făcute pentru a sluji, 
furtul de sine al Condiţiei Umane, 
cea mai de jos speţă a regnului animal, 
plină de trufie, minciună, înşelătorie, 
scamatorie odioasă, 

ce a născut oroarea cu numele de Societate. 

32. Trenurile Omeniei 



Cele mai multe închisori de împliniri, 

s-au construit în numele Libertăţii, 
unde iobagii de vise, 

au dorit să-şi omoare, 

moartea cotidiană a Deşertăciunii, 
care se dorea regina Moralei, 

din palatul fără ferestrele înţelegerii şi ajutorării, 

sau uşile dărniciei şi bunăvoinţei, 
devenit Turn de Fildeş al Prezentului, 

fără de Trecut sau Viitor, 
fără de Sens, 
am devenit noi oamenii, 
pierduţi în gara Iluziei Vieţii, 
unde nu mai trage nici un tren al Omeniei, 
de atât de multă vreme şi vremuri. 



iCuzia vieţii 

33. Spectrul Luminii din Noi 



Ulcioarele paşilor pierduţi, 

stau goale de urmele sufletelor, 

în cimitirele pline cu slove de învieri, 

ce par că se vând la kilogram, 

atât de banale au devenit, 

în ochii adevăratelor Ceasuri, 

care nu mai vor să bată demult ora exactă, 

pentru Nimeni, 

ştiind cât de fals ar suna la urechile Absurdului 
acestei Vieţi. 

Şi totuşi, 

nicio scenă a Destinului nu seamănă la indigo cu 
cealaltă, 

în tot spectrul de roşu - poveste renăscută-n 
armonia Universului drept o nouă stea a iubirii, 
oranj - căldură a şoaptelor ninse de dor, 
galben - simţire a divinului din noi oricât neant 1- 
ar fi înconjurat, 

verde - atunci când speranţele înmuguresc în 
primăverile ochilor de lumină ale sufletelor, 

albastru - ocean de vise pe care naufragiem uneori 
având mereu un reper în Trecutul care are doar o 
singură cale, ceea ce a fost şi atât, fără alte opţiuni. 

violet - misterul ancestral rupt din trupul 
Conştiinţei Universale şi dat nouă spre Mântuire 
pentru A Fi parte din trupul Lui Dumnezeu. 

Este că nu mai suntem singuri niciodată? 



iCuzia vieţii 

34. Prin venele oraşului 

Sângele inerţiei curge prin venele oraşului, 
ce pare că pluteşte pe oceanul dezolant al 
Deşertăciunii. 

Câinii vagabonzi ai orelor, 
aleargă pe străzile Nimănui, 
ce n-au purtat vreodată un nume, 
al propriilor naşteri din cenuşa Păcatului 
Originar. 

Pensionari ai cimitirelor de Cuvinte, 
îşi aşteaptă tăcuţi renaşterea, 
din moartea prin care au venit, 
pe Lumea de Apoi a Iluziei Vieţii. 

Tineri însemnaţi cu stelele căzătoare ale 
Absurdului, 
pe frunţile învolburate de noroiul Existenţei, 
mai cred că pot face curăţenie, 
în pieţele unde se negociază Vieţi la kilogram, 
mai tinere sau mai bătrâne, 
depinde de preţul Destinului, 
ce stă cu picioarele Moralei în mocirlă, 
până dincolo de gleznele Accidentului de A FI. 

35. Ratarea Supremă a Lui Dumnezeu 



Zodiile care au pierdut totul la ruleta Existenţei, 
vor să se sinucidă, 

neştiind că astfel îşi vor ucide propria Moarte, 
pe care o doresc dincolo de condiţia umană, 
fără umanismul creat pentru a fi, 

moneda devalorizată de schimb, 

a Jertfei unui Eveniment Primordial, 

care ne-a Contemplat, 

pentru a fi şi altcineva înfrânt, 

în afară de Dumnezeu, 
care era până atunci Ratarea Supremă, 
a însingurării şi frustrării, 
pe care le-am luat asupra noastră, 
prin Păcatul Originar. 

Şi astfel, 

Florile de câmp ale bătăliilor din noi înşine, 
au devenit preferatele religiilor. 

36. DESFRÂU LUMESC 



Scoarţa groasă de pe obrazul copacului Omeniri, 
a început să putrezească de când ne-am luat 
asupra noastră, 
Vina de a exista. 

Truda sufletelor de vise, 

a ajuns să fie închinată unei sfinţenii a Nimănui, 
care nu şi-a plătit niciodată taxele Vieţii, 
celor care au poleit-o cu aurul divinităţii 
perfecţiunii, 

după ce i-au şters picioarele, 
pline de murdăria intestină a luptelor pentru 
putere. 

Icoane de patimi, 

care plâng sau îşi varsă plămânii, 

lipsiţi de aerul Libertăţii, 
ne privesc triste, 

din spatele sticlei murdare şi sparte, 
a dorinţelor noastre, 
devenite personaje mistice, 
în paginile unei Biblii a Desfrâului lumesc. 



46 



Sorin CE<RJN 



37. Coşmarul Iluziei Vieţii 



A conştientiza, 

înseamnă a clădi un Univers care-ţi aparţine, 
a fi alături de un Dumnezeu, 

care este Străinul din Tine, 
pe care n-ai să-L cunoşti cu adevărat niciodată. 

Fără un alter ego al nostru, 
nu am putea da valoare Existenţei, 
Binele nu ar mai avea Răul său iar Răul, 
Binele său. 

Iar toate câte sunt au fost şi vor mai fi, 
s-ar fi topit în ceaţa Morţii de Dincolo de Lume, 
dacă n-am purta cu noi Neânţelesul Păcatului 
Originar, 

necesar, inalienabil şi indivizibil cu vieţile noastre, 
sortite Coşmarului Iluziei Vieţii. 

38. La Masa Tăcerii 



Care de foc ne duc Vieţile aprinse, 
de limbile încinse ale religiilor, 
spre Paradisul Flăcărilor, 
plin de remuşcări şi resentimente, 
născute sau nenăscute, 
dar toate contemplate o singură dată, 
de Marele Creator şi Unic întâmplător, 
la Masa Tăcerii celui mai puternic Strigăt: Exist! 

Ninsori reci de întrebări, 
se aştern peste zăpezile murdare ale Istoriei, 
aşteptând tăcute lamele de oţel ale Apocalipsei, 
ce vor deszăpezi orizonturile sângerii, 

din marile războaie ale firii, 
de a avea propria natură umană, 

a decăderii şi ascensiunii, 
Morţii din fiecare. 

39. Fluviul Destinului 



Piruete de cristal, 

se sparg pe gheaţa simţămintelor, 
trasând dârele şanţurilor, 

prin care se va scurge în continuare, 

Fluviul Destinului. 

Balerine graţioase de Vorbe Goale, 
ne arată frumuseţea nudă a corpului Condiţiei 
Umane, 

cu rochia plăcerilor ridicată, 
în văzul atâtor ochi ai Adevărurilor, 
oripilate de prostul gust, impertinenţa, 
meschinăria şi obscenitatea lor. 

Aplauzele puternice de foc ale Imposturii, 
fardate cu mârlănie, 
topesc frigul de pe buzele obraznice ale 
Minciunilor, 

aducând ploaia binefăcătoare a Deşertăciunii, 
care va spăla cu propria ei vanitate, 
frumuseţea trecătoare a Iluziei Vieţii, 
lăsând într-o zi, 
scena pustie, 

la porţile cimitirelor Uitării. 

40. Străzile Paşilor Putrezi 

Pieţi dezgustătoare dar degustătoare, 
de armonii ale Vanităţii, 
se înşiră lacome pe străzile Paşilor Putrezi, 
ce merg convinşi că vor învinge Absurdul, 
neştiind că din toate căile sperate, 
nu există decât una singură, 
lăsată de Dumnezeu Trecutului, 
aceea care duce spre Viitorul Nimănui. 

Porţi de plăceri cu felinare roşii, 
şi lacăte măsluite de Noroc, 
ce par a se deschide oriunde, 
în inima Mântuitorului de orgii, 
care este Banul, 

ne curg prin blestemele sângelui, 
spre a fi plătite de Zilele haine, 

cu banii Clipelor drămuiţi cu zgârcenie, 
de propriile noastre Vieţi, 
ce se vor dovedi mai obscene, 
decât Moartea. 

4 1 . Dumnezeu, sens şi mântuire 



Corbii voinţei desfrâului, 
se rotesc ameninţător, 
peste Puritatea şi înţelepciunea, 
ce zace în mormântul eternităţii Clipei, 
pentru care existăm ca fiinţă, 
ce-şi calcă propria Moarte, 
în picioarele Destinului. 

Doar personalizarea gândului ce a clădit Lumea, 

va putea să ne clădească Nemurirea, 

pe aleile fără de sfârşit ale Vieţii de Apoi, 

pietruite cu Păcatele Originare, 

îngheţate, de fărădelegile Mântuirii, 

al cărei Sens am devenit pentru Dumnezeu. 

42. Nocturnă 

Luceferi de miresme încolţesc în fânul pasiunilor. 

Colţii de cer sfâşie carnea orizonturilor de 
speranţe. 

Copitele nepotcovite ale viselor, 

nu mai pot pierde nimic, 
nici măcar norocul chior, 

al unor potcoave ruginite în praful Zilelor. 

Zmeele de lumină ale Fericirii, 

stau legate cu lanţurile urii, 

de fântâna fără Apa Vieţii, 
ce-şi plânge cumpăna pierdută a remuşcărilor. 

E atâta linşte, 

în zbuciumul nopţii sfârşitului de lume, 
din inima cu sângele iubirii uscat, 
pe gardul dintre mine şi ochii tăi. 

43. Lespezi sparte 



Plouă cu orizonturi de Lumină Divină, 
peste bolta sufletului de început de lume a 
eternităţii Clipei. 

Muguri de vise încolţesc străzile pustii de 
sentimente. 

Paşii grei de plumb ai norilor lasă urme de de 
smoală pe porţile larg deschise ale cimitirelor de 
Speranţe. 

Lespezi sparte în cioburi de Adevăr străjuiesc 
mormintele Iubirii, răsfirate printre coroanele de 
flori veştejite ale trecutului. 

Care funerare de dor vin necontenit, aducând noi 
Patimi ce-au sfârşit la ruleta funebră a unui Noroc 
meschin. 

44. Ora Exactă 



Berze ce nu aduc copiii viselor, 

îşi fac loc de veci în cuibul Nimănui. 

Gheare de argumente smulg carnea lacurilor de 
sudoare ale Voinţei. 

Acoperişurile urii sparg cu tărie orizonturile 
Liniştii, acoperite cu pene pierdute, 

din aripile ce n-au cunoscut niciodată zborul 
regăsirii. 

Nostalgii reci îşi irosesc paşii prin cimitirele 
Amintirilor. 

Regii Orologiilor ruginite şi stricate ale 
Adevărurilor, 

vor să afle ora exactă a Viitorului, 
fără a reuşi să urnească limbile de lemn ale 
Moralei, 

ce au rămas înţepenite în dreptul Ceasului Morţii. 

45. LENEVIE 

Florile de gheaţă ale inimii se vând în buchete pe 
taraba Maternităţii de Aşteptări. 

Viori de neîncrederi îşi caută arcuşurile pasiunilor 
pierdute, 

pentru a cânta sonata Nostalgiei la concertul unei 
întâlniri. 

Iarba răsăritului plânge cu lacrimi de rouă la 
pieptul Zilei. 

Insecte de vorbe grele se caţără încet dar sigur pe 
obrazul Argumentului. 

Libelule de idei sprintene zboară în zig-zag 
printre rădăcinile Liniştilor ce par a-şi uita 
pământul natal. 

Doar câinii Adevărurilor mai motăiesc a lenevie de 
întrebări. 

46. Viitor Pierdut 



Lebedele Veşniciei, 

îşi arcuiesc, 
însetate, 
pe lacul Morţii. 

gâturile pasiunilor, 

în care ar dori să abunde Apa Vieţii. 

Nici o rafală din Vântul Destinului, 
nu se mai abate asupra Şansei. 

Doar stelele căzătoare ale Speranţei, 

mai luminează cerul gândurilor de smoală încinsă, 

pentru asfaltul rece şi negru al Adevărului. 

Valuri de resentimente ce nu-şi vor afla niciodată 
ţărmurile regăsirii, 

se sparg în vâltoarea unui Timp ce şi-a pierdut 
mai demult decât Vremea, Viitorul. 

47. Cearcăne 

Câinii Realităţii păzesc cu străşnicie Durerea. 

Oase albite de ură străjuiesc catedralele Ajutorului 
Divin. 

Dinţi căzuţi de neputinţă pavează drumul Foamei 
de Adevăr. 

Amarnice poduri de sentimente surpate vor să 
unească Destine înecate în vâltorile Apei Vieţii. 

Căleşti de cearcăne ce duc Speranţe apar la ochii 
aprinşi de dor ai Lunii. 

în rest doar Iluzia Vieţii se mai întreabă de ce 
existăm? 

48. Sinuciderea Libertăţii 

Libertatea vrea să-şi scrie motivele sinuciderii într- 
o epistolă de adio. 

Mai întâi pătează hârtia Inocenţei cu o lacrimă de 
Realitate, 

în care-şi moaie stiloul Absurdului. 

Priveşte la literele tremurâne ale Existenţei cum se 
aştern gârbovite de Moarte, din ce în ce mai grele. 

Caută un Sens şi întreabă Neantul dar acesta nu 
poate să-i răspundă. 

Atunci ridică fruntea către Dumnezeul care-i 
spune să accepte Deşertăciunea Lumii. 

Pe dată se răzgândeşte. 

Nu mai avea rost să moară fiindcă realizase, 

că nici măcar nu a existat vreodată. 

49. Bordelul Politicilor 

Verbe aruncate la gunoiul gândirii, 
aprind remuşcările Istoriei, 
într-o avalanşă de revoluţii ale Clipelor, 
care-şi cer dreptul la Eternitate. 

Lozinci demult apuse, 

strălucesc în răsăritul messianic al Amintirii, 
care-şi construieşte Casa Nemuririi, 
peste drumul plin de oase existenţiale, 
aruncate la întâmplare de potentaţii momentului, 
unde se află Bordelul Politicilor Pacifiste sau 
Războinice. 

50. Boală Molipsitoare 

Trupuri descompuse de Cuvinte, 
zac inconştiente pe iarba necosită a Clipelor, 
ucise de neastâmpărul Timpului Pierdut, 
în propriul Trecut. 

Voci neauzite de Nimeni, 

stau spânzurate în Voinţa Lui Dumnezeu, 

de a mântui Absurdul Lumii, 

ce n-a fost niciodată dus la biserică. 

Preoţi ai Deşertăciunii se roagă Viitorului, 
să mai dea o şansă Vieţii, 
răpusă de boala molipsitoare a Adevărului 
Absolut, 

primită de la Moarte. 

5 1 . Penele Clipelor de Plumb 



Pete de culoare sentimentală, 

aripi albe de îngeri, 

îşi spală penele Clipelor de Plumb, 

pătate de compromisurile făcute cu Iluzia Vieţii, 

din inima norilor de vise ce par a Nimănui. 

Ţărmuri roase de invidiile valurilor de lăcomie, 

corăbii epuizate se ivesc aievea, 

pe oceanele îndoielii, 

secate de asprimea Realităţii, 

cu Visele ce par mereu pretenţioase, 

ale Vieţilor. 

52. Aplauzele Banilor 



Pianul inimii pierdute pe fluviile sângelui unui 
apus din privirea Lui Dumnezeu, 

pare că şi-a pierdut notele crezului pentru 
totdeauna, 

şi cântă fals alături de vioara simţămintelor fără 
strunele Fericirii, 

un concert al Condiţiei Umane, 

unde Soarta stă în loja remuşcărilor iar Viaţa pe 
primele scaune ale Decepţiei. 

Aplauzele Banilor zornăie în sala Creaţiei, 
iar primadona pe nume de Iluzia Vieţii, 
va recita o arie din ţărâna trecătoare a corpului 
omenesc, 

ce va produce cât mai mulţi viermi de idei la 
hectar, 

în mormintele tenebroase ale Societăţii de 
Consum. 

53. BÂRFE 



La întâlnirile onomastice ale Patimilor participă şi 
Deşertăciunea, 

îmbrăcată în costumul de gală al Morţii, 
mare principesă peste tărâmurile fără de suflet ale 
Vieţii. 

Corbii negri ai îndoielilor stau la pândă, 
rotindu-se deasupra Fericirii ajunsă la ultimele 
puteri, 

în lacrima ochilor cu ochelari de cal, 
ce văd doar drumul fără de ocolişuri sau alte 
devieri, 
al Trecutului, 

ce nici măcar nu poate fi schimbat, 
din costumul său ros de sudoarea frunţilor de dor 
ale Viselor, 

trecute demult de prima tinereţe, 
bârfite de unii că ar fi chiar Amintiri. 

54. Trifoi fără Foi 



Rădăcinile vulturilor Lăcomiei, 
îşi ascut ghearele în ţărâna plină de trupuri 
mutilate ale Vremelniciilor, 
regăsite în cimitirele fără nume ale Pasiunilor. 

Ogari hoinari ai certurilor, 
aleargă spre nicăieri în cursele Promovărilor, 
de a deveni conducători ai Deşertăciunilor. 

Trifoiul fără foi dar înfoiat, 

ales în campanile electorale ale Minciunii, 

drept mare conducător, 

al naţiunii sale de pe toate pajiştile ipocriziei, 
comandă o coasă îndeajuns de ascuţită, 

pentru toţi compatrioţii săi, 
condamnaţi de Toamnă la condiţia de a deveni 
Fân, 

sperând că va reuşi în cele din urmă, 
să conducă vacile grase cu nume de Bănci, 
în burţile cărora va sta întregul lui popor. 

55. Politica şi Religia 



Nota de plată a Vieţii este Moartea, 
în crâşma ordinară cu nume de Societate, 
la mesele căreia beau fără limită din licoarea 
Absurdului, 

toţi borfaşii care ne plătesc în monedele Iluziilor 
Vieţii, 

avându-1 în capul mesei pe Destin alături de 
Creaţie şi Minciuna care se dă Adevăr. 

E frig, dar crâşmaşul Legilor pare că nu simte, 
fiindcă s-a acoperit cu blana groasă şi călduroasă a 
Moralei, 

gata oricând să se jure că ea nu a înşelat pe 
nimeni niciodată, 
până când din întâmplare, 
intră cele două prostituate ale casei, 
Politica şi Religia, 
alături de bătrânul Război. 

5 6. Zorii Luminii Divine 



Oaze de Timp înghesuite în spaţiul lacustru al 
unei Lacrimi, 

se ivesc din deşertul nemărginit al Amintirii. 

Cioburi de remuşcări taie carnea paşilor pierduţi 
printre mormintele Clipelor. 

Dune din nisipul fărădelegilor Iluziei Vieţii sunt 
spulberate peste trupul ars al Fericirii, acoperindu- 
i virtuţile cu Uitare. 

Scorpionii sângerii ai apusului vor să-şi înfigă 
acele veninoase până şi în stelele nopţii din inimile 
însingurate care încă mai aşteaptă Zorii Luminii 
Divine. 

57. Fluviul Secat al Creaţiei 

Valuri de sudoare îneacă muncile viselor ce se vor 
sfârşi în pălmile bătătorie ale Zilei. 

Şantiere de Promisiuni sunt gata să-şi deschidă 
larg porţile Iluziilor Vieţii. 

Avortoni de Clipe se plimbă pe spatele gârbovit al 
Orizontului, vrând să-1 determine să părăsească 
pentru totdeauna privirile Dorinţei. 

Cafeaua măcinată a întrebărilor fierbe în oala cu 
răspunsuri sparte de cioburile deznădejdii. 

Fluviul secat al Creaţiei şi-a schimbat cursul 
valutar, îndreptându-se spre cimitirele bancare ale 
Absurdului. 

58. E COADĂ MARE LA CIMITIR 



Coroane de sentimente, funerare, veştejite, 
stau aruncate în braţele ochilor de ocean, 
în care-mi înotam Libertatea, 
de A Fi cer de vise şi împliniri, 
unit cu ţărâna Zilelor de Lumină Divină. 

Greierii împlinirii cântă aria Toamnei. 

E coadă mare la Cimitirul Viitorului, 
s-ar zvoni că se dau locuri de veci, 
pentru eternităţile Clipelor din noi, 
dar Dumnezeu ne priveşte, 
zâmbind ironic şi răutăcios, 
de la tejgheaua Iluziei Vieţii, 
spunându-ne că nici vorbă de aşa ceva. 

59. CONSUMERISMUL ILUZIEI VIEŢII 



în Religie a fi fericit înseamnă, 

a te supune necondiţionat, 
iar în Morală, 

condiţionat, 

de cărămizile depuse la soclul, 
Catedralelor Bancare ale Interesului. 

Fumuri de Cuvinte risipite în zările clişeelor 
Lăcomiei, 

amintesc de Sensurile Sacre, 
care le-ar fi putut crea trupurile lor de înţelesuri, 
acum cenuşă a Deşertăciunii, 
spulberată de vânturile Deznădejdii. 

Ramuri de măslin rupte la tălpile Creaţiei, 
ne învaţă arta războiului cu Străinul din fiecare 
om, 

care ar fi trebuit să nască, 
adevăratul Umanism, 
nu Consumerismul Iluziei Vieţii. 

60. Cununia Orelor cu Timpul 



Agrafe de foc, 

prinse-n părul aranjat de cununie al Orelor, 
cu neprietenosul şi arţăgosul Timp cernit, 
dator întreaga lui viaţă, 
Morţii, 

pentru curajul pe care 1-a avut, 
când şi-a dorit să-şi cumpere Eternitatea, 
care 1-a ruinat, 

lăsându-1 să curgă la nesfârşit, 
ca lacrimă, 

pe obrazul Deşertăciunii propriilor Zori, 
în care credea că nu se vor sfârşi niciodată, 
ajungând azi să moară etern, 
zi de zi, 
ceas de ceas, 
clepsidră pe clepsidră, 
dangăt cu dangăt, 
în orologiile grele şi stricate, 
ale Iluziei Vieţii. 

6 1 . Daltele de oţel ale Clipelor 



Roţile de granit ale Zilei, 
se prăvălesc greoi spre Apusul Amintirii, 
spălate de apele de plumb ale Iluziei Vieţii, 
pe drumul fără de întoarcere al Morţii. 

Daltele de oţel ale Clipelor, 
vor să le sculpteze trăirile, 
dar focul sacru al scânteilor pline de Pasiuni, 
le aprinde rotirea, 
incendii ce par zadarnice, 
primenesc jarul Viitorului, 
pe care se va sfârşi mereu Trecutul, 
hrănind cu cenuşa sa, 
Nemurirea. 

62. Străinul din Om 

Sprâncenele întrebărilor stau încruntate, 
privind în depărtare norii reci şi gri ai Adevărului, 
ce vor să le ude rădăcinile, 
cu sudoarea Evenimentului Primordial, 
spre a renaşte, 

zeităţi de vise în palatul îngheţat al Cunoaşterii. 

Sănii de griji trase de caii somnului, 
trec agale peste lacul încremenit al întâmplărilor, 
pregătite de a personifica Existenţa, 
la sânul Străinului din Om. 

Aripile gândirii par deschise, 

oricăror porţi ale Mântuirii, 
de Păcatele donate drept moştenire, 
de Dumnezeu, Creaţiei, 
prea săracă să nu le accepte, 
spre binele şi răul Omenirii, 
având nevoie de toate cele care sunt şi vor mai fi, 
crime, jafuri, războaie şi alte fărădelegi, 

alături de iubiri, puritate sinceritate şi frumuseţe, 
dar mai ales de Pacea cu înstrăinarea de Noi 
înşine. 

63. Stafii Bogate 



Averi de zaruri aruncate haotic în mocirla 
Viitorului. 

Bănci pe care se odihnesc oasele albite ale avarilor 
miliardari de Clipe, 

morţi mai demult decât Vremea tuturor 
Vremurilor, 

pe lespezile lor funerare există doar un nume, 
scrijelit de conturile grase ale Absurdului, 
în amintirea derizorie a unei posterităţi, 
pentru care valoarea înseamnă, 

Moştenirea Iluziei Vieţii. 

Stafii bogate în Cimitire de Zile, 
şi guri hulpave de Realităţi triste, 
cu măselele Sentimentelor stricate, 
strigă haotic în Ospiciul Libertăţilor de Sine, 
Dreptate pentru toţi bogaţii de Zădărnicii 
şi legi stricte pentru săracii în Minciuni. 

Ne amărăsc şi acum, 
traiul de dincolo de Lume, 
dictând legi şi principii după moralitatea lor 
imorală, 

care proslăveşte jaful de suflete pierdute, 
la ruleta Destinului, 
unei Societăţi de Consum angoasată, 
căzută în deriva propriei sale Creaţii, 
Aberaţia. 

64. NEMURIRE SPARTĂ 



Dincolo de Viaţa de Apoi, 
va mai fi Infernul actual, 
plin de Dorinţe şi Angoase, 
rupt de Ploile Realităţii, 
ce ne spală Moartea? 

Caii Societăţii vor mai trage după ei, 
trăsura Viciilor putrezită de atâtea Speranţe? 

întro seară de iarnă sentimentală, 
vom mai avea focul Iubirii, 
care să ne încălzească Misterul Facerii? 

Cimitirele de Vise mai cred în Viată? 

Oase singuratice de Adevăruri, 
se ascund în mormintele de Ceată, 
ale Destinului, 

care şi-au spart ceasul Existenţei, 

de capul Iluziei Vieţii, 

atunci când şi-au dorit Nemurirea. 

65. Paşii Nemuririi 

Mai putem să credem în cioburile de Speranţă, 
ale paşilor Nemuririi? 

Rupţi de asfaltul de plumb greu ai gândurilor, 
unei Inimi, 

ce tresaltă la numele Adevărului, 
unor Iluzii ale Vieţii ochilor răsăriţi, 
din Roua Amintirilor, 
Adolescentei? 

Sânge supt din mărturiile Izvoarelor de Mătănii, 
care nu-şi mai găsesc Idolul, 
rupt din ziarele Vremurilor, 
scoase de ploile Lacrimilor abătute, 
pe obrazul Nimănui. 

Doar paşii putreziţi ai Sentimentelor, 
ne mai calcă Speranţele, 
de a fi liberi de noi înşine, 
într-o lume a Nimănui. 

66. Foame de noi înşine 



Frunze de lacrimi veştejite în ochii Toamnei din 
inimi, 

duse de vânturile Existenţei spre covoarele 
ruginite ale Amintirilor, 

călcate de paşii însinguraţi ai Dumnezeului unor 
Pasiuni, 

ce nu-şi găsesc locul la adresa dată de către Destin, 
întâlnirii. 

Ploi reci de sfârşit de lume spală necontenit 
Apocalipsa întrebărilor, 
care se scurg în şuvoaie de Nelinişti, 
prin ridurile Uitării de pe fruntea Regăsirii. 

Vraci de vise cu ierburi putrezite de dor, 
stau la ferestrele Zilelor în aşteptarea noilor boli 
ale Creaţiei, 

sperând la câţiva arginţi de realizări în plus, 
pe masa goală şi incendiată de remuşcări, 
a Foamei de noi înşine. 

67. Conştiinţă de Sine 



Pereţii ameninţători, 
ai Catedralelor de Regăsiri, 
par a se surpa, 

peste toate întrebările acestei lumi, 
de Temeri crucificate, 

pe lemnul ud şi putred al Dreptăţii, 
ce a intrat în şomaj, 

încă de la Facerea Lumii, 
dată afară de Adevărul Absolut, 

ce nu accepta nici o concesie făcută Vieţii, 
care s-a vândut Morţii pe mai nimic. 

Doar ploile reci de Apus mai bântuie Cunoaşterea, 
înglodată şi ea în datorii Existenţei, 
care şi-a construit un adevărat palat al torturilor, 
pentru sufletele ce aspiră la adevărata Conştiinţă 
de Sine, 

ce nu-şi va alunga niciodată propria înstrăinare, 
fată de Destin. 

68. PE Lumină 



Ochii de Apă ai Vieţii, 

se rotesc în vârtejuri vrăjite de Lumina Divină, 
curgând spre un nou Destin. 

Vreascuri din Focul Sacru al Iubirii, 
aprind în suflete Nemurirea, 
luminând Sensul Existentei. 

Vântul cald al Dorinţei aduce o boare de Adevăr, 
sperat de atât de multă Vreme, 
de inimile paşilor ce-au frământat ţărâna acestei 
Lumi, 

până au reuşit să coacă pâinea viselor la brutăria 
stelelor, 

fiecăruia dintre noi. 

69. LA PESCUIT 



Aripi din stânci pierdute de Dor, 

plutesc peste imensitatea de cer senin a Clipei. 

Nici un nor de deznădejdi, 

pare a nu se arăta pe fruntea Orizontului, 
dintre Amintiri şi Depărtări, 
doar căile ferate ruginite de remuşcări, 

care şi-au pierdut trenurile Regăsirii, 
par a aduce ploaia Regretelor, 

cu stropii reci de gânduri, 
ce vor inunda Privirea Pasiunilor, 
până când o vor îneca-o, 
îngenuncheată, 

în lacul secat al Morţii, 

străjuit de ţărmurile salvatoare ale Iluziei Vieţii, 
pe care pescuieşte Destinul, 
în apele tulburi ale Timpului, 
Deşertăciunea. 

70. Adevărul umilit 



Adrese de respiraţii, 
fără nume de străzi ale Trăirilor, 
se înşiră pe aleile pietruite cu Clipe reci şi tăioase, 
de către Soartă, 

care sfâşie carnea paşilor din Priviri. 

Aerul putred ridică în slăvi Minciuna. 

Adevărul îngheţat şi umilit caută o flacără de 
inimă, 

dar Ceaţa rece îi stinge orice dorinţă, 
şi-1 duce în cele din urmă la Moarte, 
dar Nimeni nu găseşte pentru acesta, 
nici măcar un Cimitir al propriilor gânduri. 

Patimi de ceară străjuiesc flăcările invidiei, 
în lumânările Speranţelor, 
ce ar fi trebuit să slujească Credinţei. 

71. Gunoaie 



Resturi de vorbe goale, 
sunt ciugulite, 

de ciocurile cu felinare roşii, 
ale bordelurilor de Cuvinte, 

ce nu mai au nimic de spus, 
de atât de multă vreme, 

în afară de ochii dulci, 
ai unui Instinct înbătrânit şi trecut, 
al Valorii care şi-a pierdut dinţii, 

în carnea putredă a Desfrâului. 



Gunoaie de Clipe aşteaptă cuminţi, 

să fie ridicate de Iluzia Vieţii, 

spre a fi recondiţionate, 

în vreun Destin sinucigaş al Adevărului. 

72. Suntem un semn de întrebare 

Dacă Dumnezeu ar avea un Dumnezeu al Lui ce i- 
ar spune acesta despre Creaţie? 

L-ar felicita sau l-ar certa? 

De aceea Dumnezeu nu poate avea un superior 
fiindcă nu poate să rişte? 

Riscul este doar pentru oameni şi Iluzia Vieţii lor, 
ce pare a fi mereu jucată, 
la Loteria Pierzaniei din crâşma Clipelor? 

Suntem un etern semn de întrebare din cartea 
unde Dumnezeu este mereu semn de carte? 

I-ar fi frică să fie în locul nostru? 

De noi înşine sau de El insuşi? 

73. Aripi de pasiuni 



Toate florile Zilelor din lume, 

par a sta în glastra ochilor Focului Sacru, 

în care te-am întâlnit, 

zenit al primăverii ce curgi, 

în sângele Adevărului Absolut, 

spre a te revărsa în predestinarea, 

eternităţii Clipei. 

Aripi de pasiuni zboară peste pălmile Speranţelor, 

ce-nvârt lutul rece şi fără suflet, 

pe roata olarului clipelor mele, 

dându-i suflet şi formă, 

din ţărână, din mocirlă, 

la fel ca şi Dumnezeu, 

dar fără să-mi ceri în schimb, 

banii viselor pentru a clădi, 

catedralele lăcomiei şi absurdului. 

74. Tapiseria Destinelor 



Zbor de cumpene fără fântâni de Speranţe, 
aplauze de Patimi, 
din care lipsesc pâlniile împlinirilor, 
răsfirate prin părul Zilelor, 
pieptănate cu grijă de Nefericire, 
după ultima modă a Absurdului, 
stau abătute la porţile ferecate ale Iubirii, 
ce pare că nu şi-a găsit plăcerea, 
de a ieşi prin lume, 
dezinvoltă şi câteodată frivolă, 
cu răscrucile de drumuri, 
pe care înnoadă câteodată, 
într-o frumoasă tapiserie a Destinelor. 

75. ÎNŢELESURI 



Nu mă pot regăsi în Moarte fiindcă pe paşii fără 
nume a Existentei scrie Iluzia Vieţii. 

Doar ceasurile stricate ale viselor mai pot să-şi 
înmormânteze cum se cuvine Destinul. 

Copacii Adevărului îşi scot rădăcinile naşterilor de 
Religii în afara propriilor catedrale de mistificări. 

Doar autostrăzile de Cuvinte, 
mai poartă mândre farurile înţelesurilor, 
ce încă nu şi-au găsit un Cimitir al propriilor 
Creaţii, 

din mine sau tine, 
în Dumnezeu. 

76. Depărtare de mine 



Vreascuri de Cuvinte, 
aprinse pe rugul Uitării, 
vor să mă înece în vârtejurile Apei Vieţii, 
ce izvorăşte din paşii tăi tăcuţi din mine, 
ce-mi calcă sufletul, 
cu greutatea lor de plumb, 
ce pare topit, 

de sentimentele pe care ţi le port, 
pe spatele gârbovit al Clipelor, 
ce nu m-au recunoscut niciodată ca fiind, 
Dumnezeul care ti-a dat viata, 
viselor tale. 



Atunci am decis, 

să rămân mereu fără partea de trup, 
care eram eu în paşii inimii tale, 
iubire şi frumuseţe, 

pe care nu te voi vedea vreodată, 
fiindcă m-aş fi redescoperit, 

eu prin tine, 
cel Adevărat, 

supus Păcatului de a Exista, 
alături de porii gândurilor, 
unui Sărut, 

pe care nu l-ai fi înţeles niciodată, 
înotând în lacrimile Trecutului, 
obrajilor de griji ai respiraţiei Existenţei, 
date de Dumnezeul Speranţei, 
numai pentru Tine, 
înger de Lumină Divină. 

Să nu plângi niciodată, 
înaintea lacătelor Soartei, 
lacomă de Fericirea ta, 
unde voi fi mereu dincolo de Lume, 
alături de tine, 
ca să te veghez mereu, 
înger de Dor cu aripi grele, 
de Depăratrea de mine. 

7 7. A NU DESCOPERI 



N-aş putea să mor în ochii râului Destinului, 
de corabie fără pânzele Adevărului Absolut, 
scufundată în adâncurile Iluziei Vieţii, 
care să-mi bată, 

în inimile de catarge ale viselor, 
vântul Libertăţii, 
în care să-mi spăl, 

Păcatul Originar al întâlnirii cu Iubirea, 
toate Cuvintele grele, 

spuse râului din ochii tăi, 
învolburaţi de sentimente, 
ai Clipei care ne-ar fi făcut fericiţi, 
incendiindu-ne căpiţele de fân ale sentimentelor, 
până când să înţelegem că trebuie să ardem, 
fiecare moment al săruturilor, 
pentru a nu fi descoperite vreodată, 
de noi înşine. 

